שינויים בתקציב לשנת 2017.
שלום לכולם, אני פותח את הישיבה. מספר פנייה לוועדה 116 עד 117 – תמיכות בענפי משק.
הפנייה נועדה לתקצב סך של 21,799 אלפי שקל ברשות לחדשנות בגין מערך הבדיקה של הבודקים המקצועיים ברשות לחדשנות. עד ההקמה של הרשות לחדשנות התקציב הזה ישב בסעיף אחר, בסעיף הטיפול של משרד הכלכלה. בעקבות ההיפרדות העודפים האלה הועברו לסעיף הטיפול, וכעת צריך להעביר אותם לרשות לחדשנות.
יש לי הערה אליכם. היות שמדובר על הרשות לחדשנות ומדובר על תמיכות בענפי משק, זה לא משרד מוגדר. בגלל התקנון שיש לנו, צריך דברי הסבר מפורטים. זה התעכב בגלל שדברי ההסבר לא היו מפורטים. היות שזה לא משרד – משרד יש לו אחריות על דברי ההסבר – אני מבקש שתיקחי את זה לתשומת ליבך ולהגיד את זה למי שצריך. זה התעכב שלא באשמתנו, אלא בגלל שדברי ההסבר היו דברי הסבר לא מספיקים.
מי בעד אישור הפניות? מי נגד? מי נמנע?
פניה 116 עד 117 אושרה.
הפניות אושרו. תודה רבה.
מס' פנייה לוועדה 157 עד 159 – רשויות פיקוח.
הפנייה נועדה לתקצב 23 מיליון שקלים בתקציב מינהל התכנון עבור תשלום לנפגעי אסון ורסאי, בהתאם להחלטה של ועדת תמיכות כללית.
מה, עד היום?
עד שזה לא הגיע לבית-המשפט זה לא נגמר. אפשר היה לגמור את זה כבר לפני.
כשהיה אסון ורסאי הייתי יושב-ראש ועדת הפנים. סיכמנו אז שמהר יינתנו פיצויים למשפחות. למה היה צריך כל כך הרבה זמן?
צריך לומר שהעיכוב היה בגלל ההליכים המשפטיים. לא המדינה לא העבירה.
למה היה צריך הליך משפטי?
באותו יום הגעתי הביתה בעשר וחצי וקיבלתי טלפון.
היית אז מפקד המחוז?
נקראתי לבוא. אמרתי שישלחו שתי ניידות. אמרו לי: אתה לא מבין, יש שם צעקות, בלגאן אימים. אני יוצא לקשר ומבין את גודל המהומה. הוא ביקש את כל המוניות בירושלים, יש שם 600 איש. באתי, ראיתי תקרה שנפלה על תקרה, נפלה על תקרה, מחזות אימים, צעקות של אנשים מתחת להריסות. תגמרו את זה.
הפעם היחידה במהלך הדיונים שאני שקיבלתי הבטחה. הייתי יושב-ראש ועדת הפנים ודנתי בעניין הזה של המשפחות. זה היה נורא ואיום, הדיונים היו קשים מנשוא. זה לא מוסיף כבוד.
אני תקציבן ממינהל התכנון. כשנקבל את הכסף בעצם אנחנו משלמים את פסק הדיון.
ובזה סיימנו עם המשפחות?
פניה 157 עד 158 אושרה.
פניה מס' 173 – המשרד לביטחון הפנים.
פניה תקציבית זו נועדה לתגבר את קרן הבלאי של המשטרה בסך של 476 מיליון שקל בהרשאה להתחייב. קרן הבלאי של המשטרה נועדה לרכישה והחלפה של כלי רכב. בעקבות דוח מבקר המדינה על כמות העודפים שעברה בתקנה הזאת הוחלט להעביר אותה להרשאה להתחייב וכך למנוע העברה של עודפים עתידיים.
למה לקחתם את המזומן והעברתם את זה להרשאה להתחייב? אם זה היה נשאר שם במזומן, זה לא היה מגיע בכלל לוועדת הכספים. זה כסף ששייך להם, מזה הם חיים, מזה הניידות, מזה הטייסות, מזה הכל. זה בדיוק כמו מינהל הרכב הממשלתי. מחר תשים יד גם על המינהל הרכב הממשלתי? למה, כי קל לכם לשים את היד על הכסף הזה?
שאלה טובה. תשובה.
טוב שיש מבקר המדינה, על כל דבר יש תשובה: מבקר המדינה. תגידו מה המשרד.
מה שלושה חודשים? אתם עושים צחוק? שלושה חודשים?
נו, אז שלושה חודשים, אז זה צריך לעבור להרשאה להתחייב? מה אתם עושים בכסף?
אנחנו לא עושים כלום, אנחנו לא משנים שום דבר במזומן.
לקחתם את המזומן?
לא. אנחנו נותנים הרשאה, ומנגד – על כל ביצוע שיהיה, הוא יתוקצב בהתאם להתחייבות והביצוע של אותה שנה.
אם לא הייתם נוגעים בזה בכלל, זה לא היה צריך להגיע לוועדת הכספים, נכון? זה היה שייך להם?
אתם עכשיו, באמצעותנו, באמצעות הממשלה, שולטים בכסף ששייך להם.
חבר הכנסת, אם יורשה לי, ברגע שהתקנה הזאת מתוקצבת בתקציב מזומן, כל שנה עוברים עודפים רבים והממשלה לא יכולה לממש את כל התקציב שלה בשנה שוטפת.
תכף תראה מה יהיה פה בהמשך ותבין למה אני מתרגז.
מה זה? אז תגיד לי עכשיו מראש.
בואו נמשיך את הדיון, אדוני, אני רוצה להרים יד בעד.
אז מה הדיון?
אני רוצה להביא את זה להצבעה, שנהיה רוב אתה ואני.
אני עושה מה שאתה אומר לי, שלא תהיה טעות.
תודה רבה, ממתי אתה עושה מה שאני אומר לך?
ובמקרה הזה בוודאי. אתה מכיר את זה.
זה לא קשור לנושא הזה, זה רק לקרן הבלאי.
זה רק להצטיידות של הניידות. אין בעיה. ביקשו בממשלה לפתוח תחנות משטרה במגזר הערבי, ואני בעד, יש שם בעיות קשות. אז אנחנו צריכים עכשיו להצביע בעד, כדי שהכסף יעבור.
להצביע בעד? אני אצביע בעד.
מי בעד אישור הפנייה? מי נגד? מי נמנע?
פניה מס' 173 אושרה.
כל ה-473 מיליון בהעברה התקציבית הזאת?
אנחנו נטפל בנושא ההרשאה להתחייב גם מול מבקר המדינה, כי זה לא יכול להיות ככה. זה לא צריך לבוא לפה, זה כסף שלהם. בכלל, אני מבקש מכם שאת כל הכסף שמצטבר במינהל הרכב הממשלתי גם לקחת ולהעביר לוועדה לאישור.
אין שם כזה סכום שצריך להעביר.
כמה כסף עודף יש שם?
זה תלוי, כי הם מתחשבנים על זה בשנה שוטפת. הם אמורים לסיים את השנה אולי ב-100 מיליון שקל פלוס מינוס.
עודף? זה לא כסף קטן, זה 100 מיליון שקל.
אבל זה לא בדיוק עודף. אלה התחייבויות עתידיות לרכישת כלי רכב וזו קרן חוץ תקציבית.
אני הולך לעקוב אחרי זה, כי אני לא מוכן שתהיה איפה ואיפה.
אני מבקש לדווח לי.
מיקי, יש לי בקשה אליך. אתה תעקוב אחרי זה שהוא ידווח לך על כל הדברים האלה ותאמר לי מה הסוף של העניין, מפני שאני הלכתי על זה בלנקו.
מספר פניה לוועדה מס 174- תקציב משרד הבינוי והשיכון.
הפנייה נועדה לתקצוב הרשאה להתחייב בסך של כ-618 מיליון שקל וכן לביצוע התאמות בתקציב הפיתוח, שנועדו בעיקרם לתקצוב הרשאה בסך של מיליארד שקל לטובת חידוש ההסכם של המשרד עם חברת "עמידר" לניהול הדיור הציבורי; תקצוב הרשאה בסך של 490 מיליון שקל לטובת ביצוע עבודות פיתוח לבנייה חדשה בהתאם להתקדמות הביצוע באתרי הפיתוח של המשרד; תקצוב הרשאה להתחייב בסך של 175 מיליון שקל לטובת רכש דירות לזכאים ממתינים לדיור ציבורי כנגד הכנסות ממכר שהתקבלו בשנה זו ושהיו עודפות ביחס לתחזיות וביחס לשנה הקודמת; וכן תקצוב הרשאה בסך של 60 מיליון שקל לטובת יישום החלטת ממשלה בנושא של חתימה על הסכמי גג ביישובי הפריפריה.
שאלות? האמת שהייתי צריך לעכב את זה, אבל אני לא רוצה עכשיו, לפני החג.
פניה מס' 174 אושרה.
פניה מס' 178 – חוק חיילים משוחררים.
הפנייה נועדה להעביר תקציב בסך 6 מיליוני שקלים עבור סיוע בדיור לחיילים בודדים, בהתאם לתזכיר חוק שעבר ביולי האחרון.
מי בעד אישור הפניה? מי נגד? מי נמנע?
פניה מס' 178 אושרה.
דרך אגב, אני מתכוון לרכז את ההעברות ביום אחד. אנחנו מפזרים את זה.
עודפים – 014 – 06.
הפניה נועדה להעביר עודפים מ-2016 ל-2017 בסך של 4,578 אלפי שקלים, מתוכם 4,222 אלפי שקלים עבור מינהל החירום במשרד הפנים. מדובר בתגבור הרשויות המקומיות והכנתן למקרה של מצב חירום, העמדת מקלטים במצב תקין, קניית ציוד כמו גנרטורים וכד'. בנוסף עוד 356 אלפי שקלים מיועדים לרשות למאגר ביומטרי שבמהלך 2017 הפכה להיות חובה ולכן נדרשים עוד תקנים, מחשוב וכד'.
שאלות? מי בעד אישור הבקשה? מי נגד? מי נמנע?
בקשה סר 014 – 06 אושרה.
בקשה מס' 016 – 18 – מענקים לרשויות מקומיות.
הפנייה נועדה להעביר עודפים מ-2016 ל-2017 בסך של 30.685 מיליון שקלים.
יש לי שאלה. היה שינוי בהתיישבות הצעירה ביהודה ושומרון לקראת תקציב 2017. אנחנו נותנים פה עודפים של 2016. לפי איזה קריטריונים?
הקריטריונים שלפיהם חולקו אותם כספים מ-2016 הם גודל האוכלוסיה – 20%.
הבנתי. מילים של בית מרקחת אצלי לא עושות - . שינו את הקריטריונים ל-2017 ועכשיו זה עודפים מ-2016. ב-2016 היתה אפליה לרעה של מספר יישובים. אני שואל: לפי מה מחלקים את העודפים האלה? אם לפי 2016, אני לא מאשר את זה. היתה אפליה לרעה. אפשר לשאול מישהו במשרד הפנים? היתה אפליה לרעה, יש שם אנשים שלא יודעים שובעה.
אולי נחזור לפניה הזאת בהמשך?
נחזור, רק אין לנו הרבה זמן. בסדר, תשאלי. את הבנת מה שאני שואל? היה תקציב ב-2016 שהפלה לרעה כמה יישובים. ב-2017 משרד הפנים תיקן את זה ועשה קריטריונים אחידים. היות שמדובר על עודפים של 2016 אני רוצה לדעת לפי איזה קריטריונים זה יחולק – האם לפי 2016 או לפי 2017? תשאלי ותתני לי תשובה.
בקשה מספר 006 – 43 – המרכז למיפוי ישראל.
הפנייה נועדה לתקצוב עודפים משוריינים בתקציב המרכז למיפוי ישראל בסך של 4.5 מיליון שקלים. לאור עיכוב בהשלמת הליכי מכרז בתום השנה שעברה לצורך רכישת שירותים מקצועיים לצילום אווירי, לצורך עדכון בסיס המידע הטופוגרפי הלאומי שמופעל על-ידי המרכז למיפוי ישראל, לכן מגיעה הבקשה עכשיו להשלמת העברת העודפים לצורך השלמת הליכי המכרז.
אוקיי. אין לנו טענות למרכז למיפוי ישראל, נכון?
גם לנו אין.
מי בעד אישור הבקשה 006 – 43 ? מי נגד? מי נמנע?
בקשה מס' 006 - 43 אושרה.
יש לך תשובה לעניין הפנייה הקודמת?
לי אין תשובה, ליאת יצאה לבדוק את זה. אם זה יעזור, אני כן יכולה להגיד לאיזה מועצות הכספים הלכו.
זה לא משנה. זה הולך להרבה רשויות.
אז היא תחזור עם תשובה.
יש לי תשובה. הקריטריונים מהשנה שעברה הם אותם קריטריונים של השנה ולאורך השנים. אמרו שהם לא משתנים. מדובר באותן ארבע מועצות אזוריות שלאורך השנים מקבלות לפי אותם קריטריונים: גוש עציון, הר חברון, מטה בנימין ושומרון.
טוב, זה יידחה לאחר החג.
ממש סט אחד.
מה זה, לפי מה הקריטריון הזה?
מה, אין גודל אוכלוסיה במקומות אחרים?
גודל אוכלוסיה הוא 20% מהציון הכולל; סיווג סוציו-אקונומי – 8%; מספר יישובים בתוך המועצה האזורית – 72%.
הורידו את הרמה של הסוציו-אקונומי, זה כדי לדפוק קצת את הפריפריה? הורידו את הרמה של הסוציו-אקונומי כך שמועצות אחרות נדפקות. זה רק 8%. סליחה, מה זה?
הורידו את הסוציו-אקונומי?
ל-8%. זה החלק המרכיב.
אני לא מאשר את זה היום.